Frp Buskerud: Vi er med i regjering
Han ville imidlertid ikke si noe om hvilke av de andre partiene som er med, da han ankom Frps partikontor litt før halv fem mandag ettermiddag. - Dette er veldig spennende. Jeg vil ikke lekke informasjon. Vi er med, men jeg kan ikke si noe om de andre, sa fylkeslederen til NTB. VG Direkte:Få siste nytt om regjeringsskiftet En rekke fylkesledere i partiet sa mandag ettermiddag at de tror på åtte år med regjeringsmakt.Mandag ettermiddag gikk toppledelsen i Frp rett fra et lukket sentralstyremøte til landsstyremøtet uten å snakke med pressen. Det er uvisst om de vil gi noen kommentarer før pressekonferansen i kveld. Foreløpig har det kommet lite informasjon om hvilke råd de fire partilederne vil gi partiorganisasjonene sine mandag ettermiddag. Frp-leder Siv Jensen røpet ingen detaljer da hun møtte VG like etter at sonderingene var avsluttet i 13.30-tiden. - Det var et fint møte. Også i dag kom det viktige avklaringer, sa Jensen. De fire partiene har varslet at den felles pressekonferansen vil starte tidligst klokken 20. - Vi samles så fort alle har informert sine partier. Når alle er klare, møter vi pressen samlet, sier Høyres kommunikasjonssjef, Sigbjørn Aanes.Ifølge Dagbladet er alle de fire borgerlige valgvinnerne enige om å anbefale sine partier å si ja til regjering. Dagbladet siterer en sentral kilde som sier at de fire forhandlingsutvalgene har avklart de viktigste politiske spørsmålene og altså falt ned på et ja. Opplysningene er ikke blitt bekreftet fra andre hold. Samtidig sier politisk kommentator i NRK, Magnus Takvam, på Dagsnytt 18 at han har indikasjoner på at det ikke blir en firepartiregjering. - Vi vet ikke veldig mye, de som forhandler har vært veldig flinke til å holde informasjonen internt. Men min vurdering ut ifra de indikasjonene jeg har fått, er at det ikke tyder på en firepartiregjering. Ta det for det det er verdt, sier Takvam.Mandag ettermiddag holder samtlige partier interne møter for å ta standpunkt til en eventuell regjeringsdeltakelse. Like før klokken 17 kom en blid Erna Solberg til Høyres hus, der hun skal møte Høyres stortingsgruppe. - Jeg er fornøyd med utfallet, sa hun. KrF-leder Knut Arild Hareide var like hemmelighetsfull i forkant av møtet med stortingsgruppen og sentralstyret. - Jeg vil gi mitt råd til partiet. Det jeg har å si, vil jeg si til dem, og så vil jeg si det til dere senere i dag, sa Hareide før møtet, som begynte klokken 15.** KrFs møte med stortingsgruppen og sentralstyret, som begynte klokken 15, pågår fortsatt. * Venstre har kalt stortingsgruppen inn på møte klokken 17. ** Frps landsstyre møtes på partikontoret klokken 17. ** Høyre har møte med stortingsgruppen på ettermiddagen, trolig rundt klokken 17. ** I kveld, tidligst klokken 20, vil partiene holde en felles pressekonferanse.
Ifølge lederen i Buskerud Frp, Morgan Langfeldt, er Frp med i Erna Solbergs regjering.